Folketing
2006-11-24

Med risiko for at gentage mig selv synes jeg jo stadig, man skal understrege, at vi alle sammen betaler til nye almene boliger, og med den her aftale betaler vi mere, end man har gjort tidligere. Så vi synes sådan set, at den sociale profil, som også hr. Morten Homann er optaget af, er helt i orden i det her tilfælde. Må jeg så ikke bare sige – for der er måske nogle, der sidder og lytter og tænker om en særskat, at lige pludselig så skal lejerne betale nogle helt nye, større beløb – at det jo er sådan med den her ordning, at lejerne betaler deres leje, og når lånene er betalt, fortsætter de med at betale deres leje. Så ryger pengene ind i nogle forskellige fonde. Men det er jo ikke sådan, at lejerne lige pludselig betaler væsentlig mere. Faktisk bliver lejen fastfrosset, når de er færdige med at betale deres lån, så man kan sige, at over tid falder lejen faktisk. (Kort bemærkning).